CELEX: 32012R0401
Language: da
Date: 2012-05-07 00:00:00
Title: Kommissionens gennemførelsesforordning (EU) nr. 401/2012 af 7. maj 2012 om tarifering af varer i den kombinerede nomenklatur

11.5.2012   
            
            
               DA
            
            
               Den Europæiske Unions Tidende
            
            
               L 124/15
            
         KOMMISSIONENS GENNEMFØRELSESFORORDNING (EU) Nr. 401/2012
   af 7. maj 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, men som ikke er i overensstemmelse med denne forordning, fortsat i en periode på tre måneder kan påberåbes af modtageren i henhold til artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. maj 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En kegleformet vare (ca. 40 cm høj), som er fremstillet ved sammensyning af to trekantede stykker rød fiberdug og forsynet med en hvid kant i den nederste del og en hvid kvast i toppen.
                  (hovedbeklædning)
                  (Se billede nr. 658) (1)
                  
               
               
                  6505 00 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 6505 og 6505 00 90.
                  Bortset fra dukkehatte og anden hovedbeklædning med karakter af legetøj eller karnevalsartikler tariferes hatte og anden hovedbeklædning af enhver art, uanset materialets art eller deres anvendelse, i kapitel 65 (se også Forklarende Bemærkninger til HS, kapitel 65, Almindelige bemærkninger, første stykke).
                  Hovedbeklædning fremstillet af blonder, kniplinger, filt eller andet tekstilstof i løbende længder tariferes under pos. 6505 (se også Forklarende Bemærkninger til HS, pos. 6505, første stykke).
                  I henhold til bestemmelse 1 o) til afsnit XI (Tekstilvarer) er hovedbeklædning henhørende under kapitel 65 undtaget fra dette afsnit.
                  Tekstilvarer med nytteværdi er undtaget fra kapitel 95, selv om de er udsmykket til brug ved højtider (se også Forklarende Bemærkninger til HS, pos. 9505, punkt A, sidste stykke). Tarifering under pos. 9505 10 90 som anden julepynt er derfor udelukket.
                  Varen har tydelige karakteristika som en hovedbeklædning og er beregnet til at bliver båret som sådan.
                  Varen skal derfor tariferes under KN-kode 6505 00 90.
               
            
         
      
         (1)  Billedet er udelukkende vejledende.